Stefan Zweig

Stefan Zweig [čítaj cvajg] * (28. november 1881, Viedeň, Rakúsko  – † 23. február 1942, Petrópolis, Brazília) bol rakúsky prozaik židovského pôvodu, esejista, básnik a prekladateľ.

Vyštudoval filozofiu, germanistiku a romanistiku v Berlíne a vo Viedni. Počas 1. svetovej vojny, kedy žil vo Švajčiarsku, získal svoj antimilitaristický až pacifistický prístup k životu. Jeho literárnu tvorbu ovplyvnila psychoanalýza. V roku 1938 emigroval do Spojeného kráľovstva a v roku 1941 do brazílskeho Petrópolisu, kde spáchal spolu s manželkou samovraždu potom, čo sa k nemu dostali správy o ničení kultúrnych hodnôt fašistami.

Dielo 
Jeho literárny odkaz zahŕňa eseje, drámy, novely i biografické romány.
 Netrpezlivosť srdca – tragický a dramatický príbeh lásky Edity k poručíkovi hulánov; poskytuje priestor k zamysleniu nad ľudským súcitom, ktorý môže aj zabiť
 Amok – súbor noviel
 Amok – o nemeckom lekárovi podliehajúcemu nenávistnej láske k lady
 Zmätenie citov – tragédia geniálneho učenca a učiteľa, ktorý si nevie rady vo vzťahu ku svojmu žiakovi
 Šachová novela – hra talentovaného, ale hrubého a nekultivovaného majstra sveta v šachu (alegoricky zobrazuje fašizmus) proti neznámemu mužovi, ktorý má šancu vyhrať
 Letná novelka – o vzťahu starnúceho muža k mladej dievčine
 Svet včerajška – autobiografia
 Opojenie z premeny – príbeh chudobnej mladej dievčiny Kristíny, ktorá pozná život vyššej spoločnosti a nedokáže sa potom vrátiť do sveta chudobných
Svedomie proti násiliu alebo Castellio proti Kalvínovi

Životopisné romány 
 Romain Rolland
 Mária Antoinetta
 Mária Stuartová
 Joseph Fouché
 Triumf a tragika Erazma Rotterdamského
 Balzac
 Hviezdne hodiny ľudstva
 Otokar Březina
 Magellan

Pozri aj 
 Zoznam nemecky píšucich spisovateľov

Referencie

Iné projekty

Externé odkazy 
 Viacjazyčná stránka venovaná S. Zweigovi

Zdroj 

Rakúski spisovatelia
Osobnosti z Viedne
Obete samovrážd